title: Първа директива на Комисията от 28 септември 1977 година за изменение на приложенията към Директива 68/193/ЕИО на Съвета относно търговията с материал за вегетативното размножаване на лози

text:
Важна правна забележка

|

31977L0629

Официален вестник n° L 257 , 08/10/1977 стр. 0027 - 0028 специално финландско издание: глава 3 том 9 стр. 0075  специално гръцко издание: глава 03 том 19 стр. 0125  специално шведско издание: глава 3 том 9 стр. 0075  специално испанско издание: глава 03 том 13 стр. 0063  специално португалско издание глава 03 том 13 стр. 0063  специално чешко издание глава 3 том 03 стр. 168  - 169 специално испанско издание глава 3 том 03 стр. 168  - 169 специално унгарско издание глава 3 том 03 стр. 168  - 169 специално литвийско издание глава 3 том 03 стр. 168  - 169 LV.ES глава 3 том 03 стр. 168  - 169 MT.ES глава 3 том 03 стр. 168  - 169 PL.ES глава 3 том 03 стр. 168  - 169 SK.ES глава 3 том 03 стр. 168  - 169 специално словенско издание глава 3 том 03 стр. 168  - 169

		19770928Първа директива на Комисиятаот 28 септември 1977 годиназа изменение на приложенията към Директива 68/193/ЕИО на Съвета относно търговията с материал за вегетативното размножаване на лози(77/629/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 68/193/ЕИО на Съвета от 9 април 1968 г. относно търговия с материал за вегетативното размножаване на лози [1], последно изменена с Директива 74/648/ЕИО на Съвета [2] и по-специално член 17а от нея,като има предвид, че поради развитието на научно-техническото познание е необходимо да бъдат внесени допълнения в приложенията към горепосочената директива поради причините, изложени по-долу;като има предвид, че следва да се подобрят условията, определени от директивата по отношение на отглеждането на материал за размножаване на лози, за да се вземат предвид последствията от наличието на вредни организми, по-специално, когато се касае за вирусни болести или за техните носители;като има предвид, че немската версия на директивата трябва да бъде коригирана;като има предвид, че трябва да се вземат под внимание новите технологии за калибриране на върхово-присадкови калеми;като има предвид, че за да се разполага възможно най-скоро с разсадници със здрави лозови растения е целесъобразно на първо време да се посочват върху официално предписания етикет допълнителна и незадължителна информация относно произхода на базовите материали, които са били подложени на официално признати изследвания за вирусни болести;като има предвид, че предвидените в настоящата директива мерки са в съответствие със становището на Постоянния комитет за семена и посадъчен материал за земеделие, градинарство и горско стопанство,ПРИЕ НАСТОЯЩАТА ДИРЕКТИВА:Член 1Приложение I към Директива 68/193/ЕИО на Съвета се изменя както следва:1. В част I, точка 3, думите "вредни организми, по-специално вируси" се заменят с думите "вредни организми или техните носители, по-специално нематоди, които пренасят вирусни болести";2. В немската версия на част I, точка 5, думата "Kurzknotigkeit" се заменя с думата "Reisigkrankheit";3. В част I, текстът на точка 6 се заменя със следното:"6. Процентът на неуспешно отглеждане в резултат на вредни организми не превишава:- 5 % в разсадници за отглеждане на маточници, предназначени за производство на сертифициран посадъчен материал и- 10 % в разсадници за отглеждане на маточници, предназначени за производство на стандартен посадъчен материал.Ако неуспешно отгледаните лозови насаждения могат да се дължат на други освен фитосанитарни фактори и ако процентът на неуспешно отгледаните лозови насаждения превишава горепосочените проценти, тези причини трябва да бъдат записани в досието."Член 2В приложение II, част III, точка 1, текстът на буква Б се заменя със следното:"Б. Дължинаа) подложкови резници за присаждане: минимална дължина 1,05 м, измерено от основата на най-долното разклонение, като се взема предвид най-горното междувъзлие;б) разсадници за калеми: минимална дължина 55 см, измерено от основата на най-долното разклонение, като се взема предвид най-горното междувъзлие; за Vitis vinifera 30 см;в) върхово-присадкови калеми:- когато съществуват пет използваеми очи, минимална дължина 50 см, измерено от основата на най-долното разклонение, като се взема предвид най-горното междувъзлие;- когато има само едно използваемо око, минимална дължина 6,5 см; рязането се извършва на минимално разстояние над окото 1,5 см и 5 см под него."Член 3В приложение III текстът на точка 3 се заменя със следното:Вид | Брой |"3.Върхово-присадкови калеми—когато имат пет използваеми очи | 100 или 200 |—когато имат само едно използваемо око | 500 или кратно на това число" |Член 4Приложение IV се изменя както следва:1. След част А се добавя следната част:"Б. Допълнителни указания, приети за базов посадъчен материал и за сертифициран посадъчен материал:"Базовият(те) посадъчен(и) материал(и) във вегетативен етап на развитие, предхождащ базовия материал, е изследван от … (орган) и е признат за незасегнат от … (вирусни болести) съобразно … (метод на изследване)."По отношение на базовия посадъчен материал и сертифицирания посадъчен материал тази информация може да се отнася до "листно завиване" и "ветрилообразен лист" и за подложките, допълнително, за петнистост. Изследванията трябва да бъдат официално признати и да са извършени в продължение на период най-малко от три години от признат и официално контролиран орган.Могат да се прилагат следните методи на изследване:- за всички вирусни болести методите на индексиране в случай на лозови растения,- за "ветрилообразен лист" в допълнение към горните методи, методът на индексиране в случай на тревни растения, както и серологичния метод."2. Предишната част Б става част В.Член 5Държавите-членки приемат необходимите законови, подзаконови и административни разпоредби, за да се съобразят с настоящата директива до 1 юли 1978 г.Член 6Адресати на настоящата директива са държавите-членки.Съставено в Брюксел на 28 септември 1977 година.За КомисиятаFinn GundelachЗаместник-Председател[1] ОВ L 93, 17.4.1968 г., стр. 15.[2] ОВ L 352, 28.12.1974 г., стр. 43.--------------------------------------------------


title: Директива 2001/32/ЕО на Комисията от 8 май 2001 година относно признаване на защитени зони в Общността, изложени на специфични фитосанитарни рискове и за отмяна на Директива 92/76/ЕИО

text:
Важна правна забележка

|

32001L0032

Официален вестник n° L 127 , 09/05/2001 стр. 0038 - 0041 специално чешко издание глава 3 том 32 стр. 165  - 168 специално испанско издание глава 3 том 32 стр. 165  - 168 специално унгарско издание глава 3 том 32 стр. 165  - 168 специално литвийско издание глава 3 том 32 стр. 165  - 168 LV.ES глава 3 том 32 стр. 165  - 168 MT.ES глава 3 том 32 стр. 165  - 168 PL.ES глава 3 том 32 стр. 165  - 168 SK.ES глава 3 том 32 стр. 165  - 168 специално словенско издание глава 3 том 32 стр. 165  - 168

		20010508Директива 2001/32/ЕО на Комисиятаот 8 май 2001 годинаотносно признаване на защитени зони в Общността, изложени на специфични фитосанитарни рискове и за отмяна на Директива 92/76/ЕИОКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността [1], и по-специално член 2, параграф 1, буква з) от нея,като взе предвид заявленията, подадени от Дания, Гърция, Испания, Франция, Ирландия, Италия, Австрия, Португалия, Финландия, Швеция и Обединеното кралство,като има предвид, че:(1) Съгласно разпоредбите на Директива 2000/29/ЕО, могат да се определят "защитени зони" изложени на специфични фитосанитарни рискове и поради това може да бъде съгласувана специална защита съгласно условия, съвместими с вътрешния пазар. Такива зони бяха определени в Директива 92/76/ЕИО на Комисията от 6 октомври 1992 г. за признаване на защитени зони в Общността [2], изложени на специфични фитосанитарни рискове, последно изменена с Директива 2000/23/ЕО [3].(2) Има значителни промени във фитосанитарното състояние по отношение на съответните вредни организми за някои от тези зони, първоначално признати като защитени зони.(3) От предоставената от Дания информация се оказва, че повече не е целесъобразно да се поддържат признатите за Дания защитени зони, по отношение на Bemisia tabaci Genn. (Европейски популации) и вируса на петнистото изсъхване по доматите.(4) Следва да се изменят някои разпоредби относно мерките за защита срещу Gonipterus scutellatus Gyll. в Португалия и срещу Pissodes spp. (европейски) в Обединеното кралство и Ирландия, за да се вземе под внимание настоящото разпространение на тези организми в съответните страни.(5) От предоставената от Обединеното кралство и Швеция информация се оказва, че след направената реорганизация на местното управление, настоящото описание на съответните защитени зони по отношение на Dendroctonus micans Kugelan и Leptinotarsa decemlineata Say трябва да се промени.(6) В съответствие с Директива 92/76/ЕИО, Австрия, Ирландия и италианските региони Apulia, Emilia-Romagna, Lombardia и Veneto бяха временно признати за защитена зона по отношение на Erwinia amylovora (Burr.) Winsl. et al. за срок, който изтича на 31 март 2001 година.(7) От предоставената от Ирландия информация се оказва, че временното признаване на защитените зони за Ирландия по отношение на Erwinia amylovora (Burr.) Winsl. et al. трябва да се удължи с допълнителен ограничен период.(8) От предоставена от Австрия и Италия информация се оказва, че някои райони в Австрия и Италия повече не трябва да се считат за защитени зони по отношение на Erwinia amylovora (Burr.) Winsl. et al. и че следва да се удължи признаването на други защитени зони. за допълнителен ограничен период.(9) От предоставената от Франция информация се оказва, че някои райони във Франция не трябва повече да се считат за защитени зони по отношение на Erwinia amylovora (Burr.) Winsl. et al.(10) От предоставената от Обединеното кралство информация се оказва, че временното признаване на защитените зони за Обединеното кралство по отношение на вируса на жилковата некроза по цвеклото следва да се удължи за допълнителен ограничен период.(11) По тази причина, е необходимо да се промени съществуващото обозначение на защитените зони. За да се осигури яснота, трябва да се приеме нов списък с такива зони и поради това, Директива 92/76/ЕИО трябва да бъде отменена. Предвид продължаващите проблеми с растителното здраве, настоящата директива трябва да влезе в сила и да се транспонира възможно най-скоро.(12) Мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Изброените в приложението зони в Общността се признават за "защитени зони", посочени в член 2, параграф 1, з) от Директива 2000/29/ЕО, по отношение на вредителя или вредителите, цитирани поименно в приложението.В точка 2, б) за Ирландия, Италия (Emilia-Romana: провинции Forlí-Cesena, Parma, Piacenza и Rimini; Lombardia; Trento-Alto Adige; автономна провинция Balzano, Veneto), и за Австрия (Burgenland, Kärten, Niederöstereich, Osttirol, Steirmark, Wien), признаването на защитени зони изтича на 31 март 2002 година.В случая на точка 1, г), защитената зона за Обединеното кралство е призната до 31 март 2002 година.Член 2Удължаване на признаването за след датите, посочените в член 1, както и всяко изменение на посочен в член 1 списък на защитените зони, се извършва съгласно процедурата, определена в член 18 от Директива 2000/29/ЕО предвид резултатите от подходящите проучвания, извършени съгласно общностните критерии и под наблюдението на експерти на Комисията.Член 31. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 21 май 2001 г. Те прилагат тези разпоредби от 22 май 2001 г. Те незабавно информират Комисията за това. Когато държавите-членки приемат тези разпоредби, в тях се съдържа позоваване на настоящата директива или то се извършва в момента на официалното им публикуване. Условията и редът на позоваване се определят от държавите-членки.2. Държавите-членки незабавно предоставят на Комисията текста на основните разпоредби от вътрешното законодателство, които те приемат в областта, уредена с настоящата директива. Комисията информира останалите държави-членки за тези разпоредби.Член 4Директива 92/76/ЕИО се отменя, считано от 22 май 2001 година.Член 5Настоящата директива влиза в сила в деня на нейното публикуване в Официален вестник на Европейските общности.Настоящата директива се прилага от 22 май 2001 година.Член 6Адресати на настоящата директива са държавите-членки.Съставено в Брюксел на 8 май 2001 година.За КомисиятаDаvid ByrneЧлен на Комисията[1] ОВ L 169, 10.7.2000 г., стр. 1.[2] ОВ L 305, 21.10.1992 г., стр. 12.[3] ОВ L 103, 28.4.2000 г., стр. 72.--------------------------------------------------20010508ПРИЛОЖЕНИЕЗОНИ В ОБЩНОСТТА, ПРИЗНАТИ ЗА "ЗАЩИТЕНИ ЗОНИ" ПО ОТНОШЕНИЕ НА ВРЕДИТЕЛ ИЛИ ВРЕДИТЕЛИ, ОТБЕЛЯЗАН СРЕЩУ ИМЕНАТА ИМВредители | Защитени зони: територия на |а)Насекоми, акари и нематоди на всички етапи от тяхното развитие1. Anthonomus grandis (Boh.) | Гърция, Испания (Andalusia, Catalonia, Extremadura, Murcia, Valencia) |2. Bemisia tabaci Genn. (европейски популации) | Ирландия, Португалия (Alentejo, Azores, Beira Interior, Beira Litoral, Minho, Madeira, Ribatejo e Oeste и Trás-os-Montes), Финландия, Швеция, Обединеното кралство |3. Cephalcia lariciphila (Klug.) | Ирландия, Обединено кралство (Northern Ireland, Isle of Man и Jersey) |4. Dendroctonus micans Kugelan | Гърция, Ирландия, Обединено кралство (Scotland, Northern heland, Jersey, England: следните графства, области и административни единици за местно управление: Barnsley, Bath и North East Somerset, Bedforshire, Bournemoth, Bracknell Forest, Bredford, Bristol, Brighton и Hove, Buckinghamshire, Carderdale, Cambridgeshire, Cornwall, Cumbria, Darligton, Devon, Doncaster, Dorset, Durham, East Riding of Yorkshire, East Sussex, Essex, Gateshead, Greater London, Hampshire, Hartelpool, Hertfordshire, Kent, Kingston Upon Hull, Kirklees, Leeds, Leicester City, Lincolnshire,Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, North Lincolnshire, North Tyneside, North West Somerset, Nottingham City, Nottinghamshire, Oxfordshire, Peterborough, Plimouht, Pool, Portsmouth, Reading, Redcar и Cleveland, Rochdale, Rotherham, Rutland, Shefield, Slough, Somerset, Southend, Southhampton, South Tyneside, Stockon- on- Tees, Suffolk, Sunderland, Surrey, Swindon, Thurrock, Torbay, Wakefield, West Sussex, Windsor и Maidenhead, Wakefield, York, th Isle и островите Man, Wight, Scilly, и следните части от графства, области и административни единици за местно управление: Derby City: тази част от административна единица за местно управление, която е разположена на север от северната граница на пътя А52(Т), заедно с частта от административната единица за местно управление, която е разположена северно от пътя А6(Т); Derbyshire: тази част от графството, разположена на север от северната граница на пътя А52(Т), и частта от графството северно от северната граница на пътя А6(Т); Gloucestershire: тази част от графството, разположена на изток от източната граница на пътя Fosse Way Roman; Leicestshire: тази част от графството, разположена на изток от източната граница на пътя Fosse Way Roman, заедно с частта от графството, намираща се на изток от източната граница на пътя В4114, и частта от графството, разположена на изток от източната граница на автомагистрала М1; North Yorkshire: цялото графство, с изключение на частта, която се състои от област Craven; South Glouchestershire: тази част от административната единица за местно управление, разположена на юг от южната граница на М4; Yorkshire: тази част от графството, разположена на изток от източната граница на пътя Fosse Way Roman; Wiltshire: тази част от графството, разположена на юг от южната граница на магистрала М4, и частта от графството, намираща се на изток от източната граница на пътя Fosse Way Roman) |5.Gilpinia hercyniae (Hartig) | Гърция, Ирландия, Обединено кралство (Northen Ireland и о-ви Man и Jersey) |6. Globodera pallida (Stone) Behrens | Финландия |7. Gonipterus scutellatus Gyll | Гърция, Португалия (Азорски острови: провинция Beja; провинция Lastelo Branco: общини на Lastelo Branco, Fundão и Penamacõr, Idanha-a-Nova; провинция Evora, с изключение на общините Montemor-O-Novo, Vendas Novas и Mora; всички общини от провинция Faro; провинция Portalegre: общини Arronches, Campo Maior, Elvas, Fronteira, Monforte и Sousel) |8. Ips amitinus Eichhof | Гърция, Франция (Corsica), Ирландия, Обединено кралство |9. Ips cembrae Heer | Гърция, Ирландия, Обединено кралство (Northern Ireland и о-в Man) |10. Ips duplicatus Sahlberg | Гърция, Ирландия, Обединено кралство |11. Ips sexdentatus Boerner | Ирландия, Обединено кралство (Northern Ireland и о-в Man) |12. Ips typographus Heer | Ирландия, Обединено кралство |13. Leptinotarsa decemlineata Say | Испания (Ibiza и Menorca), Ирландия, Португалия (Azores и Madeira), Финландия (области Aland, Hame, Kymi, Pirkanmaa, Satakunta, Turku, Uusimaa), Швеция (графства Blekroge, Gotlands, Halland, Kalmar и Skane),Обединено кралство |14. Matsuccocus feytaudi Duc. | Франция (Corsica) |15. Sternochetus mangiferae Fabricius | Испания (Grenada с Malaga), Португалия (Alentejoо, Algavre и Madeira) |16. Thaumetopoea pityocampa (Den. и Schiff.) | Испания (Ibiza) |б)Бактерии1. Curtobacterium flaccumfaciens pv. flaccumfaciens (Hedges) Col. | Гърция, Испания, Португалия |2. Erwinia amylovora (Burr.) Wirisl.et al. | Испания, Франция (Corsica), Ирландия, Италия (Abruzziс; Basilicata; Calabria; Campania; Emilia-Romagna: провинции Forlí-Cesena, Parma, Piacenza и Rimini; Fruilli-Venezia Giulia; Lazio; Liguria; Lombardy; Marche; Molise; Piemond; Apulia; Sardinia; Sicily; Tuscany; Trento-Alto Adige; автономно провинции Bolzano и Trento; Umbria; Valle d'Aosta; Veneto), Австрия (Burgenland, Carinthia, Lawer Astria, east Tirol, Styria, Vienna), Португалия, Финландия, Обединено кралство (Northern Ireland, и о. Man и о. Chanel Islands) |в)Гъби1. Glomerella gossypii Edgerton | Гърция |2. Gremmeniella abietina Morelet | Ирландия, Обединено кралство (Northern Ireland) |3. Hypoxylon mammatum (Wahl.) J Miller | Ирландия, Обединено кралство (Northern Ireland) |г)Вируси и вирусоподобни организми1. Вирус на жилковата некроза по цвеклото | Дания, Франция (Grittany), Ирландия, Португалия (Azores), Финландия, Швеция, Обединено кралство |2. Вирус на петнистото изсъхване по доматите | Финландия, Швеция |3. Вирус Citrus tristeza (Европейски щамове), вреден за овощните растения на Citrus L., Fortunella Swingle, Poncirus Raf., и техни хибриди, с листа и стъбла | Гърция, Франция (Corsica), Италия, Португалия |--------------------------------------------------


title: Директива 2011/23/ЕС на Комисията от 3 март 2011 година за изменение на Директива 91/414/ЕИО на Съвета с оглед включването на трифлумурон като активно вещество  Текст от значение за ЕИП

text:
               4.3.2011

               BG

               Официален вестник на Европейския съюз

               L 59/29

         ДИРЕКТИВА 2011/23/ЕС НА КОМИСИЯТА
   от 3 март 2011 година
   за изменение на Директива 91/414/ЕИО на Съвета с оглед включването на трифлумурон като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активните вещества, които трябва да бъдат оценени с оглед евентуалното им включване в приложение I към Директива 91/414/ЕИО. Този списък включва трифлумурон. С Решение 2009/241/ЕО на Комисията (4) беше решено веществото трифлумурон да не бъде включено в приложение I към Директива 91/414/ЕИО.

               (2)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“) подаде ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (3)

               Заявлението бе подадено до Италия, която е определена за докладваща държава-членка по силата на Регламент (ЕО) № 1490/2002. Беше спазен установеният срок за ускорената процедура. Спецификацията на активното вещество и подкрепените видове употреба са идентични с онези, които са били предмет на Решение 2009/241/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (4)

               Италия подложи на оценка подадените от заявителя нова информация и данни и подготви допълнителен доклад. На 5 март 2010 г. Италия предостави този доклад на Европейския орган за безопасност на храните (наричан по-долу „Органът“) и на Комисията.

               (5)

               Органът сведе допълнителния доклад до знанието на другите държави-членки и на заявителя за предоставяне на коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията допълнителният доклад беше подложен на партньорска проверка от страна на държавите-членки и на Органа. Впоследствие на 9 декември 2010 г. Органът представи пред Комисията своето заключение относно трифлумурон (6). Проектът на доклада за оценка, допълнителният доклад и заключението на Органа бяха предмет на преглед от страна на държавите-членки и Комисията в рамките на Постоянния комитет по хранителната верига и здравето на животните и бяха окончателно финализирани на 28 януари 2011 г. под формата на доклад на Комисията за преглед на трифлумурон.

               (6)

               В допълнителния доклад, изготвен от докладващата държава-членка, и в новото заключение на Органа вниманието беше насочено основно към опасенията, довели до невключването. По-специално опасенията бяха, че въз основа на наличната информация не е доказано, че експозицията на потребителя на това вещество е приемлива поради липса на данни по отношение на вида и нивото на съответните остатъчни вещества. Всъщност, извършването на оценка на високия риск от метаболита М07 (7) не бе възможно поради недостиг на данни за определяне на критична референтна доза за този метаболит. Също така липсват данни, които да позволят точното определяне на остатъка и прогнозирането на нивото на остатъчни вещества в стоките от преработени плодове.

               (7)

               Предоставената от заявителя нова информация направи възможно извършването на оценка на експозицията на потребителите. Наличната понастоящем информация показва, че експозицията на потребителите е приемлива.

               (8)

               Следователно допълнителните данни и информация, предоставени от заявителя, позволяват да бъдат отхвърлени конкретните опасения, довели до невключването. Не са повдигани други въпроси от научно естество.

               (9)

               От различните проведени изследвания изглежда, че може да се очаква, че продуктите за растителна защита, съдържащи трифлумурон, по принцип отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, изследвани и подробно изложени в доклада за преглед на Комисията. Затова е целесъобразно веществото трифлумурон да бъде включено в приложение I, като по този начин се гарантира, че във всички държави-членки разрешенията за продукти за растителна защита, съдържащи това активно вещество, могат да бъдат издавани съгласно разпоредбите на посочената директива.

               (10)

               Без да се засяга това заключение, е целесъобразно да бъде получена потвърждаваща информация по някои конкретни въпроси. В член 6, параграф 1 от Директива 91/414/ЕИО се предвижда включването на дадено вещество в приложение I да бъде предмет на определени условия. Поради това е целесъобразно да се изиска от заявителя да предостави потвърждаваща информация относно риска в дългосрочен план за птиците, за водните безгръбначни и за развитието на пчелното пило.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 30 септември 2011 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на 1 април 2011 г.
   Член 4
   Адресати на настоящата директива са държавите-членки.

      Съставено в Брюксел на 3 март 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 71, 17.3.2009 г., стр. 59.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните: Заключение относно партньорската проверка на оценката на риска от пестициди за активното вещество трифлумурон, EFSA Journal 2011 г.; 9(1):1941. [81 стр.]. doi:10.2903/j.efsa.2010.1941. Публикувано онлайн на адрес: www.efsa.europa.eu/efsajournal.htm.

      (7)  4-трифлуоро-метоксианилин

      ПРИЛОЖЕНИЕ
      В края на таблицата в приложение I към Директива 91/414/ ЕИО се добавя следното вписване:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включването

                     Специфични разпоредби

                     „328

                     Трифлумурон
                     CAS №: 64628-44-0
                     CIPAC №: 548

                     1-(2-хлорбензоил)-3-[4-трифлуорометоксифенил]урея

                     ≥ 955 g/kg
                     Примеси:

                                 —

                                    N,N’-би-[4-(трифлуорометокси)фенил]урея: не повече от 1 g/kg

                                 —

                                 4-трифлуоро-метоксианилин: не повече от 5 g/kg

                     1 април 2011 г.

                     31 март 2021 г.

                     ЧАСТ А
                     Разрешава се единствено за употреба като инсектицид.
                     ЧАСТ Б
                     При прилагането на единните принципи, предвидени в приложение VI, се вземат под внимание заключенията от доклада за преглед на трифлумурон, и по-специално допълнения I и II към него, окончателно формулиран от Постоянния комитет по хранителната верига и здравето на животните на 28 януари 2011 г.
                     При тази цялостна оценка държавите-членки трябва да обърнат особено внимание на:

                                 —

                                 опазването на водната среда;

                                 —

                                 защитата на медоносните пчели. Когато е целесъобразно, условията на разрешението включват мерки, целящи смекчаване на рисковете.

                           Когато е целесъобразно, условията на разрешението включват мерки, целящи смекчаване на рисковете.
                     Съответните държави-членки гарантират, че заявителят предоставя на Комисията потвърждаваща информация относно риска в дългосрочен план за птиците, за водните безгръбначни и за развитието на пчелното пило.
                     Съответните държави-членки гарантират, че заявителят предоставя тази информация на Комисията до 31 март 2013 г.“

         (1)  Допълнителна информация за същността и спецификацията на активното вещество е предоставена в доклада за преглед.


title: Директива 2008/25/ЕО на Европейския парламент и на Съвета от 11 март 2008 година за изменение на Директива 2002/87/ЕО относно допълнителния надзор на кредитните институции, застрахователните предприятия и на инвестиционните посредници към един финансов конгломерат по отношение на изпълнителните правомощия, предоставени на Комисията

text:
               20.3.2008

               BG

               Официален вестник на Европейския съюз

               L 81/40

      ДИРЕКТИВА 2008/25/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2002/87/ЕО относно допълнителния надзор на кредитните институции, застрахователните предприятия и на инвестиционните посредници към един финансов конгломерат по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   като взеха предвид становището на Европейската централна банка (2),
   в съответствие с процедурата, предвидена в член 251 от Договора (3),
   като имат предвид, че:

               (1)

               Директива 2002/87/ЕО на Европейския парламент и на Съвета (4) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол по отношение на мерки от общ характер, предназначени да изменят несъществени елементи от основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (6) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора, и вече са в сила, те следва да бъдат приведени в съответствие с приложимите процедури.

               (4)

               По-специално на Комисията следва да бъдат предоставени правомощия за приемане на мерки, необходими за изпълнението на Директива 2002/87/ЕО, с цел уточняване на някои технически аспекти на определенията, предвидени в посочената директива, а именно за да позволи да бъде отчетено развитието на финансовите пазари и на техниките за контрол за спазване на правилата на финансовата дисциплина и сигурност и за да осигури еднообразното прилагане на посочената директива в рамките на Общността. Тъй като тези мерки са от общ характер и са предназначени да допълнят Директива 2002/87/ЕО чрез добавянето на нови несъществени елементи, те трябва да бъдат приети в съответствие с процедурата по регулиране с контрол, предвидена в член 5a от Решение 1999/468/ЕО.

               (5)

               В Директива 2002/87/ЕО е предвидено ограничение на срока за упражняване на изпълнителните правомощия, предоставени на Комисията. В декларацията си относно Решение 2006/512/ЕО Европейският парламент, Съветът и Комисията заявиха, че Решение 2006/512/ЕО предоставя хоризонтално и задоволително решение за желанието на Европейския парламент да упражнява контрол над прилагането на актове, приети по процедурата на съвместно вземане на решения, като съобразно с това на Комисията следва да се предоставят безсрочни изпълнителни правомощия. Освен това Европейският парламент и Съветът заявиха, че ще осигурят възможно най-бързото приемане на предложенията, целящи отмяна на разпоредбите в актовете, които предвиждат срок за делегирането на изпълнителни правомощия на Комисията. След въвеждането на процедурата по регулиране с контрол разпоредбата, установяваща този срок в Директива 2002/87/ЕО, следва да бъде заличена.

               (6)

               Комисията следва редовно да извършва оценка на действието на разпоредбите, отнасящи се до предоставените ѝ изпълнителни правомощия, за да могат Европейският парламент и Съветът да определят дали обхватът на тези правомощия и процедурните изисквания към Комисията са подходящи и осигуряват едновременно ефективност и демократичен контрол.

               (7)

               Директива 2002/87/ЕО следва да бъде съответно изменена.

               (8)

               Тъй като измененията на Директива 2002/87/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2002/87/ЕО се изменя, както следва:

               1.

               Член 20, параграф 1 се изменя, както следва:

                           а)

                           думите „в съответствие с процедурата, предвидена в член 21, параграф 2,“ и запетаята преди тях се заличават;

                           б)

                           добавя се следната алинея:
                           „Тези мерки, предназначени да изменят несъществени елементи на настоящата директива, включително чрез допълването ѝ, се приемат в съответствие с процедурата по регулиране с контрол, посочена в член 21, параграф 2.“

               2.

               Член 21 се изменя, както следва:

                           а)

                           параграф 2 се заменя със следното:
                           „2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“;

                           б)

                           параграфи 3 и 4 се заменят със следното:
                           „3.   До31 декември 2010 г. и най-малко на всеки три години след това Комисията преразглежда разпоредбите, отнасящи се до изпълнителните ѝ правомощия, и представя доклад на Европейския парламент и на Съвета относно действието на тези правомощия. Докладът разглежда, по-специално, необходимостта Комисията да предлага изменения към настоящата директива с оглед гарантиране на подходящия обхват на изпълнителните правомощия, предоставени на Комисията. Заключението относно необходимостта от изменение се придружава от подробно изложение на основанията. Ако е необходимо, докладът се придружава от законодателно предложение за изменение на разпоредбите, предоставящи изпълнителни правомощия на Комисията.“

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  ОВ C 39, 23.2.2007 г., стр. 1.

      (3)  Становище на Европейския парламент от 14 ноември 2007 г. (все още непубликувано в Официален вестник) и решение на Съвета от 3 март 2008 г.

      (4)  ОВ L 35, 11.2.2003 г., стр. 1. Директива, изменена с Директива 2005/1/ЕО (ОВ L 79, 24.3.2005 г., стр. 9).

      (5)  ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).

      (6)  ОВ C 255, 21.10.2006 г., стр. 1.